江夏站

江夏站（粵拼：gong1 haa6*2 zaam6；英文：Jiangxia Station），規劃時期嗌過陳田村站（can4 tin4 cyun1 zaam6；Chentiancun Station），係廣州地鐵2號綫嘅車站，2010年9月25號開通，位置喺白雲區江下村嘅廣雲路同黃石北路嘅交界嗰邊。 車站嘅結構 樓層 垂直結構 水平結構 站廳 江夏站喺分開咗東西兩個站廳出嚟，但同2號綫白雲新城嘅另外3個站嚟PK下，雖然話呢個站嘅兩個站廳同兩個月台都係有條路軌隔開咗，但係唔理你係免費區定收費區都有條通道連埋一齊，就喺條軌道嘅下面。 月台 呢個站有2個側式月台，喺廣雲路同黃石北路交界嘅地底。 商舖同自助服務 而家嘅江夏站入面得好少舖頭畀乘客買嘢同食嘢，有便利檔、麵包檔同書店等。但係車站入面有自助服務設施畀乘客用，包括咗自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。而商舖喺車站嘅A出入口附近。 出入口 呢個站一共有4個出入口，分別係A、B、C、D。 頭尾班車信息同配線圖 車站歷史 規劃 喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅陳田村站，嗰時嘅站位就喺陳田村嘅東牌坊附近，到咗2002年，呢個站嘅站位就移咗入嚟而家呢度，重改咗名嗌江夏站，嗰時要等白雲機場搬走咗先至可以起。 工程 由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，呢個站喺2010年2月份封頂。 開通 車站喺2010年9月25號嘅舊二號綫一分為二後而開通，而家係2號綫嘅中途站。 利用狀況 呢個站附近都係白雲尚城嘅住宅社區同江夏村、陳田村等城中村，所以呢個站嘅客流都係江夏村、陳田村附近嘅住宅社區居民嚟呢個站坐車。由於家陣有咗地鐵就好方便，所以有部分距離車站較遠嘅居民——好似喺祥景花園等黃石西嗰帶嘅居民都坐巴士嚟呢個站轉地鐵。而客流方面，呢個站都幾多人下。尤其係上下班高峰期嗰陣，有好多乘客喺呢個站上落車。 附近嘅建築同景區 村落 江夏村 陳田村 學校 江下小學 住宅 白雲尚城 歐陸公館 步行街 江夏美食廣場 公園 黃石公園 註 上一站·下一站